Pihlaja-marmeladimakeisia alettiin valmistaa Fazerin konditoriassa Helsingin Kluuvikadulla jo vuonna 1895 ja sen suosio on jatkunut jo usean sukupolven ajan. Alkuaikoina makeista kutsuttiin kuitenkin Pihlajanmarja-nimellä.

(uutinen jatkuu alla)

Marjat korvattiin aromeilla

Pihlajanmarja-makeisten resepti tuli ilmeisesti Karl Fazerin mukana tämän opiskelukaupungista Pietarista ja alkuperäinen resepti sisälsikin nimenomaan pihlajanmarjoja. Myös Fazerin ensimmäinen marmeladimestari oli kotoisin Pietarista.

Näin rakennat suklaalevytalon. Artikkeli jatkuu videon jälkeen.

(uutinen jatkuu alla)

Makeisten tuotanto alkoi siis jo reilu sata vuotta sitten ja niiden valmistus on jatkunut lähes taukoamatta tähän päivään saakka. Ainoastaan sota-aikojen sokeripula aiheutti katkoksia tuotantoon.

Sotien jälkeen reseptiä jouduttiin hieman muuttamaan, sillä pihlajanmarjoja ei ollut markkinoilla saatavana enää tarvittavaa määrää. Marjat korvattiin aromeilla ja vuonna 1982 makeisten nimi lyhentyi nykyiseen muotoonsa ”Pihlaja”.

